Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 918

9. évfolyam célcsoportjára ez a szilárd identitás még nem jellemző. Életkori sajátosságaik alapján azonban annak irányai, főbb jellemzői, tartalmai már jól kivehetők, s alapként használhatók az életpálya-építésben és az annak részét képező pályaorientációban. A különböző identitáselméletek közül olyan elmélet alkalmazása célszerű, amelynek mérhetősége egyszerű eszközökkel biztosítható, elemei pedig információt nyújtanak az egyén pályaelképzeléseiről. A sikeres és alaposan végig vezetett életpálya-építéshez, orientáláshoz szükséges, hogy ne egyetlen elmélet alapján gondolkodjunk, mert az nem ad, nem adhat minden tekintetben átfogó képet az adott emberről. Életpálya-építés – munkamód – tanulási mód Fiatal korban a munkamóddal leginkább rokon viselkedés a tanulási mód. Ennek elemzése, azonosítása járulékos adatként lényeges az életpálya-építésben, mint egyfajta kontrolleljárás. Az életpályamodell realitásképességére megfelelő extrapolációt jelent, ha azt összevetjük a konkrét tanulási tevékenységgel, tanulási móddal. Amennyiben az tapasztalható, hogy a valós tanulási mód, illetve a hozzá rendelhető munkamódok harmonikusan illeszthetők a felállított életpályamodellhez, abban az esetben a modell érvényesnek tekinthető. 2006/79/II. szám Pályaválasztás és pályaorientáció A sikeres pályaválasztás gyakorlati szempontból három alaptényező alkalmas, illetve megfelelő együttállásán alapszik. Ezek a betölthető foglalkozások, a tanulható szakmák és az egyén személyisége, jellemzői. Ennek az együttállásnak lehetnek ideális és lehetnek reális szintjei. Alapvetően az ideális szint megfogalmazása, rögzítése szükséges a pályaválasztás során, hiszen az életpálya-építés nem alapozódhat eleve kompromisszumra. Az ideális szintet reálissá formáló tényezők: – az egyén mobilitási képessége, – a kiválasztott foglalkozás jövőképe, telítettsége, – az adott szakmai képzési lehetőségek köre, – az egyénnek vagy a családjának anyagi és egyéb vonatkozású forrásképessége, – munkaerő-piaci ismeretek megszerzése.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes